《岁暮集林中丞宅》
明代·郑善夫

中丞华堂集众宾，金杯玉盘兴未了。尊前羯鼓催落梅，醉后佳人媚芳草。

洛波二龙卧已深，睢阳五老归应早。座上狂生感岁华，铜龙咽月霜天晓。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。